3-ին: Գաղափարը կար վաղուց: Ուզում էինք ունենալ մերը անկյունը: Համախոհների մեր խումբը, մեր տարածքը, որտեղ կկարողանայինք ազատ գործել` փորձել, մեր ծրագրերը կազմել, մշակել նաև իրականացնել: Թատերախումբ ստեղծելու ցանկությունն էլ ավելի մեծացավ «Վոյցեկ» մյուզիքլի պրեմիերայից հետո, որտեղ ես մյուզիքլի դերակատարներից մեկն էի, Արմենը` գլխավոր դերակատարն էր, Արթուրը՝ մյուզիքլի ռեժիսորը: Ներկայացման փորձերի ընթացքում հասկացանք, որ համատեղ աշխատանքը ոչ միայն ստացվում, այլև մեզ հաճույք է պատճառում: Ուրեմն, երեք անդամից բաղկացած խումբը ձևավորվեց հունվարի վերջին, իսկ փետրվարի 3-ին, ընտրվեց և հաստատվեց թատերախմբի` “Էպսիդոն ”անունը, ինչով և պայմանավորված է թատերախմբի «ծննդյան օրը»: Անուն ընտրելը նույնպես միանգամից չստացվեց. օրեր շարունակ փնտրում, գտնում-հավանում էինք, բայց նույն պահին կամ որոշ ժամանակ անց մերժում էինք, նոր տարբերակներ առաջարկում…